Jamen dog. Et 20-minutters indlæg om brugen af plastre.
Tak for besøget, Baymax. Så er timen forbi.
Vi ses til talentkonkurrencen. Jeg vil være en hård, men fair dommer.
Kom, Ali, den vinder vi.
Hvem skulle ellers vinde? Lana og Tariq?
Søde børn, nul scenetække. Jeg skal lige på toilettet.
Vi mødes inden showet og øver. Ikke at vi har brug for det.
Du styrer.
Åh nej. Nej, nej, nej!
UNISEXTOILET
Goddag. Mit navn er Baymax. Jeg blev opmærksom på dit behov for lægehjælp, -
- da du sagde: "Åh nej, nej, nej, nej."
Jeg har det fint. Jeg har ikke brug for nogen robotsygeplejerske.
Jeg skulle bare helt normalt på toilettet.
Jeg vil nu scanne dig. Scanning gennemført.
Du er mildt generet af allergi og har netop nu menstruation.
Det er første gang. Det gør ondt.
- Milde mavekramper er normalt. - Jeg nægter at tro det her.
Jeg var ikke forberedt. Dispenseren er tom, og jeg har ikke en dimmer.
En dimmer. Et tambind.
En indlægspon. En maxipon med vinger.
Du mener hygiejneartikler. Jeg er straks tilbage.
Undskyld, lad mig lige ...
Undskyld, hvilket af disse produkter vil du anbefale?
Jeg bruger normalt de her tamponer.
- Tak. - Jeg kan nu bedre lide bind.
- Jeg tager altid dem med vinger. - Køb nogle uden parfume.
- Min datter er vild med dem her. - De her er nemme at bruge.
De her er miljørigtige.
Jeg har medbragt et udvalg.
- Værsgo at vælge en hygiejneserviet. - Det er der ingen, der kalder dem.
Okay, dem her? Eller dem?
- Jeg aner ikke, hvordan man gør. - Jeg kan finde en instruktionsvideo ...
Nej tak! Jeg vil ikke.
Tillad mig at foreslå disse.
Tak.
Baymax, du skal ikke lytte.
- Nu kan du gå tilbage til klassen. - Tilbage til klassen? Seriøst?
Jeg går ingen steder. Jeg bor her på toilettet nu.
Mon jeg kan få lov at male?
Sofia, er du okay?
- Hvad er der, Ali? - Er alt okay?
Hold da op. Du har virkelig din egen ting kørende her.
Der er fem minutter til talentkonkurrencen.
Talentkonkurrencen? Den havde jeg helt glemt.
Jeg har fået min menstruation. Mine indvolde knudrer sammen, -
- det løber ud af mig, og min barndom er forbi!
Det var vel nok mange informationer. Det gør mig ondt? Tillykke?
Ingen af delene lyder rigtigt. Det betyder da ikke noget.
- Betyder det ikke noget? - Okay, okay, okay.
Min søster siger, det er godt, for man kan blive fritaget for idræt.
Men jeg elsker idræt.
Motion kan afhjælpe menstruationsrelateret krampe.
Sofia, vi har glædet os til den konkurrence.
Jeg kan ikke både hoppe, gribe mig selv og kaste med yoyoer.
- Vi har nok været lidt for ambitiøse. - Det begynder nu. Kom nu, Sofia.
Det er en skoletalentkonkurrence. De andre elever æder mig levende.
Hvorfor vil du ikke deltage i talentkonkurrencen?
Jeg kan bare ikke.
Det er normalt at føle sig flov, ængstelig eller forlegen -
- ved at tale om menstruation, men det er intet at skamme sig over.
Nej, det er ikke det. Jeg kan huske, da min kusine fik sin menstruation.
Min moster kaldte hende hele tiden "min lille dame", -
- og alle behandlede hende anderledes.
Det er jeg ikke parat til. Jeg er ikke færdig med at være et barn.
Du er 12 år. I mange kulturer betragtes du stadig som et barn.
En "tween".
Men menstruation betyder åbenbart enormt meget, -
- så nu er jeg pludselig en anden.
Du er ved at blive ældre. Din krop vil forandre sig, -
- men du vil altid være dig.
Hvordan har du det?
Jeg har det sådan, at jeg kan vinde den talentkonkurrence -
- med bind for øjnene.
Tak, Baymax.
"Med bind for øjnene." Det er humoristisk.
Oversættelse: Henrik Thøgersen Scandinavian Text Service